CELEX: 32021R2263
Language: bg
Date: 2021-12-17 00:00:00
Title: Регламент за изпълнение (ЕС) 2021/2263 на Комисията от 17 декември 2021 година за изменение на Регламент за изпълнение (ЕС) 2016/323 по отношение на кода за удостоверението за независимите малки производители на алкохолни напитки

20.12.2021   
               
               
                  BG
               
               
                  Официален вестник на Европейския съюз
               
               
                  L 455/20
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2263 НА КОМИСИЯТА
         от 17 декември 2021 година
         за изменение на Регламент за изпълнение (ЕС) 2016/323 по отношение на кода за удостоверението за независимите малки производители на алкохолни напитки
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 389/2012 на Съвета от 2 май 2012 г. относно административното сътрудничество в областта на акцизите и за отмяна на Регламент (ЕО) № 2073/2004 (1), и по-специално член 9, параграф 2, член 15, параграф 5 и член 16, параграф 3 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2021/2266 на Комисията (2) се определя образецът на удостоверението по член 23а, параграф 1 от Директива 92/83/ЕИО на Съвета (3), което трябва да бъде предоставяно от държавите членки на независимите малки производители на алкохолни напитки. В посочения регламент се установяват и позоваванията, които тези производители трябва да направят в административния документ за движението на алкохолни напитки по глави IV и V от Директива 2008/118/ЕО на Съвета (4).
                  
               
                     (2)
                  
                  
                     Структурата и съдържанието на електронните съобщения, използвани за целите на движението на акцизни стоки под режим отложено плащане на акциз, са определени в приложение I към Регламент (ЕО) № 684/2009 на Комисията (5). В посоченото приложение се уточняват също така елементите, изисквани за попълването на някои полета с данни в тези електронни съобщения, включително вида на удостоверението в клетка 18e от административния документ, където следва да се посочи код в съответствие със списък на кодовете 15 от приложение II към Регламент за изпълнение (ЕС) 2016/323 на Комисията (6).
                  
               
                     (3)
                  
                  
                     С оглед идентифицирането на удостоверението за независимите малки производители на алкохолни напитки в административния документ за движението на такива напитки, е целесъобразно в списък на кодовете 15 от приложение II към Регламент за изпълнение (ЕС) 2016/323 да се добавят специфичен код и описание на удостоверението, както е посочено в Регламент за изпълнение (ЕС) 2021/2266.
                  
               
                     (4)
                  
                  
                     Поради това Регламент за изпълнение (ЕС) 2016/323 следва да бъде съответно изменен.
                  
               
                     (5)
                  
                  
                     Началото на прилагането на настоящия регламент следва да се отложи до 1 януари 2022 г., за да бъде съобразено с началото на прилагането на националните мерки, приети с цел транспониране на Директива (ЕС) 2020/1151 на Съвета (7).
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по акцизите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В списък на кодовете 15 от приложение II към Регламент за изпълнение (ЕС) 2016/323 се вмъква следният ред:
            
               
                           „19
                        
                        
                           Удостоверение за независим малък производител на алкохолни напитки“
                        
                     
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 121, 8.5.2012 г., стр. 1.
         
            (2)  Регламент за изпълнение (ЕС) 2021/2266 на Комисията от 17 декември 2021 г. за установяване на правила за прилагане на Директива 92/83/ЕИО на Съвета по отношение на издаването на удостоверения и самостоятелни удостоверения за независимите малки производители на алкохолни напитки за целите на акцизите (вж. страница 26 от настоящия брой на Официален вестник).
         
            (3)  Директива 92/83/ЕИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (ОВ L 316, 31.10.1992 г., стр. 21).
         
            (4)  Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (ОВ L 9, 14.1.2009 г., стр. 12).
         
            (5)  Регламент (ЕО) № 684/2009 на Комисията от 24 юли 2009 г. за прилагане на Директива 2008/118/ЕО на Съвета по отношение на компютризираните процедури за движението на акцизни стоки под режим отложено плащане на акциз (ОВ L 197, 29.7.2009 г., стр. 24).
         
            (6)  Регламент за изпълнение (ЕС) 2016/323 на Комисията от 24 февруари 2016 г. за определяне на подробни правила за сътрудничество и обмен на информация между държавите членки относно стоки под режим отложено плащане на акциз съгласно Регламент (ЕС) № 389/2012 на Съвета (ОВ L 66, 11.3.2016 г., стр. 1).
         
            (7)  Директива (ЕС) 2020/1151 на Съвета от 29 юли 2020 година за изменение на Директива 92/83/ЕИО за хармонизиране на структурата на акцизите върху алкохола и алкохолните напитки (ОВ L 256, 5.8.2020 г., стр. 1).